Na temelju članka 31. Statuta Naftalana, specijalne bolnice za medicinsku rehabilitaciju, („Glasnik Zagrebačke županije“, broj: 14/19, 23/20 i 43/20, u daljnjem tekstu: Naftalan), suglasnosti Ministarstva zdravstva, KLASA: 100-01/22-03/108, URBROJ: 534-04-1-1/8-22-12, od 22. studenog 2022. godine, ravnatelj Naftalana raspisuje

**NATJEČAJ**

**za prijem u radni odnos**

**Za sljedeća radna mjesta:**

1. **MEDICINSKA SESTRA/MEDICINSKI TEHNIČAR:** 1 izvršitelj/ica na neodređeno vrijeme.

Kandidati trebaju ispunjavati sljedeće uvjete:

* završeno srednjoškolsko obrazovanje za medicinske sestre/medicinskog tehničara,
* položen stručni ispit (osim kandidata koji su završili srednju školu od 5 godina) i
* odobrenje za samostalan rad.

1. **HIGIJENIČAR/HIGIJENIČARKA:** 3 izvršitelja/ice na neodređeno vrijeme.

Kandidati trebaju ispunjavati sljedeće uvjete:

* završena osnovna škola i
* najmanje jedna (1) godina radnog iskustva.

1. **RECEPCIONER-FAKTURISTA:** 2 izvršitelja/ice na određeno vrijeme.

Kandidati trebaju ispunjavati sljedeće uvjete:

* završena srednja škola društvenog ili komercijalnog usmjerenja,
* jedna (1) godina radnog iskustva,
* poznavanje rada na računalu i
* poznavanje 1 stranog jezika u govoru i pismu.

**Prijavi treba priložiti:**

* zamolbu,
* životopis,
* presliku domovnice,
* presliku rodnog lista,
* preslika dokumenta o završenoj osnovnoj školi (za radno mjesto pod točkom 2), presliku dokumenta o završenoj srednjoj stručnoj spremi (za radna mjesta pod točkama 1 i 3),
* presliku uvjerenja o položenom stručnom ispitu kandidata koji nisu završili srednju školu od 5 godina (za radno mjesto pod točkom 1),
* presliku odobrenja za samostalan rad (za radno mjesto pod točkom 1) i
* dokaz o radnom iskustvu – elektronički zapis o radnom stažu Hrvatskog zavoda za mirovinsko osiguranje, ne stariji od dana objave natječaja.

Preslike priloga dostavljenih uz zamolbu ne vraćamo.

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati. Osobe koje ne podnesu pravovremenu i urednu prijavu ili ne ispunjavanju formalne uvjete iz javnog natječaja ne smatraju se kandidatom/kinjom prijavljenim na javni natječaj.

Osobni podaci prikupljeni provedbom javnog natječaja obrađivati će se isključivo u svrhu zapošljavanja i sukladno propisima kojima se uređuje zaštita osobnih podataka.

Na natječaj se mogu javiti osobe oba spola.

Osobe koje prema posebnim propisima ostvaruju pravo prednosti, moraju se u zamolbi pozvati na navedeno pravo i imaju prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju sukladno odredbi članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19 i 84/21), dužan je osim dokaza o ispunjavanju traženih uvjeta priložiti i dokaze o priznatom statusu iz članka 102. stavka 1. do 3. te dokaze iz članka 103. stavka 1. citiranog Zakona, iz kojih je vidljivo postojanje navedenog prava.

Popis dokaza za ostvarivanje prava prednosti pri zapošljavanju koje je kandidat dužan priložiti uz prijavu na javni natječaj objavljeni su na sljedećoj poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidat/kinja koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18 i 32/20) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

Kandidat/kinja koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj: 33/92, 77/92, 27/93, 58/93, 2/94, 76/94, 108/95, 108/96, 82/2001, 103/03, 148/13 i 98/19) uz zamolbu na javni natječaj dužan je, pored dokaza o ispunjavanju formalnih uvjeta iz javnog natječaja, priložiti rješenje ili potvrdu o priznatom statusu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Prijave s traženom dokumentacijom dostavljaju se poštom na adresu: **Naftalan, specijalna bolnica za medicinsku rehabilitaciju, Omladinska 23a, 10 310 Ivanić-Grad ili putem e-maila:** [**naftalan@naftalan.hr**](mailto:naftalan@naftalan.hr)**.**

Rok za podnošenje prijava je 8 dana od dana objave ovog natječaja na web stranici: [www.naftalan.hr](http://www.naftalan.hr), oglasnoj ploči Naftalana i Hrvatskom zavodu za zapošljavanje **(11.01.2023.-18.01.2023.).**

Rezultati natječaja biti će objavljeni na web stranici: [www.naftalan.hr](http://www.naftalan.hr).

**NAFTALAN, specijalna bolnica**

**za medicinsku rehabilitaciju**

U Ivanić-Gradu, dana 10. siječnja 2023. godine

URBROJ: 238/10-111-17/23